เงินบาทแข็งค่า! เปิดตลาด 33.22 บาทต่อดอลลาร์
เงินบาทเปิดตลาด 33.22 บาทต่อดอลลาร์ แข็งค่าตามภูมิภาค คาดธุรกรรมช่วงสิ้นเดือนเบาบาง ให้กรอบ 33.15-33.35 บาทต่อดอลลาร์
31 มี.ค. 2565

เมื่อวันที่ 31 มี.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.22 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 33.32 บาท/ดอลลาร์เงินบาทเช้านี้ปรับตัวแข็งค่าจากเย็นวาน โดยช่วงนี้ตลาดเริ่มความหวังมากขึ้นในเรื่องการเจรจาสันติภาพระหว่างรัสเซียกับยูเครน ซึ่งมีสัญญาณบวกว่าการสู้รบกันนั้นใกล้จะมีทางออกร่วมกันแล้ว หลังจากรัสเซียให้คำมั่นจะลดปฏิบัติการทางทหารในกรุงเคียฟ เมืองหลวงของยูเครน ขณะที่เมื่อคืนนี้ อัตราผลตอบแทนพันธบัตรรัฐบาลสหรัฐ (บอนด์ยิลด์) ปรับตัวลดลง ซึ่งเป็นตัวหนุนที่ทำให้สกุลเงินในภูมิภาคแข็งค่าขึ้นอย่างไรก็ดี วันนี้ถือเป็นวันสุดท้ายของไตรมาสแรก คาดว่าการทำธุรกรรมค่อนข้างจะเงียบ"ตอนนี้ตลาดเริ่มมีความหวังมากขึ้นกับการเจรจาสันติภาพระหว่างรัสเซีย-ยูเครน...ส่วนบอนด์ยิลด์ที่ลดลง ได้หนุนให้สกุลเงินในภูมิภาคแข็งค่าขึ้น ซึ่งเงินบาทก็เคลื่อนไหวสอดคล้องกับภูมิภาค" นักบริหารเงินระบุส่วนการประชุมคณะกรรมการนโยบายการเงิน (กนง.) วานนี้ เป็นไปตามคาดการณ์ของตลาดที่มีการปรับลด GDP ในปีนี้ลง ขณะนี้ปรับอัตราเงินเฟ้อเพิ่มขึ้นจากเดิมนักบริหารเงินคาดว่า วันนี้เงินบาทจะเคลื่อนไหวในกรอบ 33.15 - 33.35 บาท/ดอลลาร์